টিস্কা চোপ্ৰা

টিস্কা চোপ্ৰা (; জন্ম: ১ নৱেম্বৰ ১৯৭৩) এগৰাকী ভাৰতীয় অভিনেত্ৰী, লেখিকা আৰু চলচ্চিত্ৰ প্ৰযোজক। চোপ্ৰাই ৪৫খনতকৈও অধিক বৈশিষ্ট্যপূৰ্ণ হিন্দী ভাষাৰ ছবিত অভিনয় কৰিছে।

তেওঁৰ আটাইতকৈ পৰিচিত বৈশিষ্ট্যপূৰ্ণ ছবি আছিল তাৰে জামিন পাৰ, যিখনে ভাৰতৰ পৰা একাডেমী বঁটালৈ আনুষ্ঠানিক এণ্ট্ৰি হিচাপে প্ৰৱেশ কৰিছিল। ছবিখনৰ জৰিয়তে তেওঁ ফিল্মফেয়াৰ আৰু অন্যান্য শীৰ্ষ প্ৰতিযোগিতাৰ মনোনয়ন লাভ কৰে। তেওঁৰ আন এখন বৈশিষ্ট্যপূৰ্ণ ছবি  হৈছে কিছা৷ ছবিখনৰ ২০১৩ চনত টৰণ্টো চলচ্চিত্ৰ মহোৎসৱত প্ৰিমিয়াৰ হয় আৰু শ্ৰেষ্ঠ এছিয়ান চলচ্চিত্ৰৰ বাবে ছবিখনে নেটপাক বঁটা লাভ কৰে। ছবিখনে ২৪টাতকৈও অধিক মহোৎসৱ ভ্ৰমণ কৰি প্ৰায় সকলো শীৰ্ষ বঁটা অৰ্জন কৰে৷ সমান্তৰালভাৱে ছবিখনে দৰ্শক আৰু সমালোচকৰ বহু প্ৰশংসা লাভ কৰে। দিল্লী বিশ্ববিদ্যালয়ৰ পৰা ইংৰাজী সাহিত্যত স্নাতক ডিগ্ৰী লাভ কৰা টিস্কাই থিয়েটাৰতো ব্যাপকভাৱে কাম কৰিছিল। নাছিৰুদ্দিন শ্বাহ আৰু নাট্য পৰিচালক ফিৰোজ খানৰ সৈতে তেওঁ কাম কৰিছে। আধুনিক বিবাহৰ অৱস্থাৰ বিষয়ে আলোচনা কৰা পুলিৎজাৰ বঁটা বিজয়ী নাটক ডিনাৰ উইথ ফ্ৰেণ্ডছত আগবঢ়োৱা তেওঁৰ অভিনয় ভাৰত, দক্ষিণ-পূব এছিয়া আৰু মধ্যপ্ৰাচ্যত প্ৰশংসিত হৈছিল৷ লগতে সমালোচক আৰু দৰ্শক উভয়ৰে পৰা সমাদৰ লাভ কৰিছিল। ৰাষ্ট্ৰীয় জ্ঞান আয়োগত ছেম পিট্ৰ’ডাৰ সৈতে তেওঁ কাম কৰিছে, যাৰ উদ্দেশ্য হৈছে শিক্ষা ব্যৱস্থাৰ নতুন ৰূপত সহায় কৰা।

তেওঁৰ গ্ৰন্থ Acting Smart হাৰপাৰ কলিনছে প্ৰকাশ কৰিছে৷ গ্ৰন্থখন বেষ্ট চেলাৰ৷ লগতে গ্ৰন্থখনক হিন্দীলৈ অনুবাদ কৰা হৈছে। তেওঁৰ দ্বিতীয়খন কিতাপ ৱাটছ আপ উইথ মি? ২০২১ চনৰ মাৰ্চ মাহত প্ৰকাশিত হৈছিল। এই কিতাপখন সৰু ছোৱালীৰ ঋতুস্ৰাৱ আৰু যৌৱনকালক অধিক ৰহস্যমুক্ত কৰাৰ বিষয়ত আধাৰিত। টিস্কাই 10Ml Loveৰ বাবে নিউয়ৰ্ক ইণ্ডিয়ান ফিল্ম ফেষ্টিভেলত শ্ৰেষ্ঠ অভিনেত্ৰীৰ বাবে মনোনীত হৈছে৷ ছবিখনৰ আধাৰ হৈছে এ মিডছামাৰ নাইটছ ড্ৰিম। এই ধাৰাবাহিকখনে শ্ৰেষ্ঠ এনচেম্বল কাষ্টৰ সন্মান লাভ কৰে। মুম্বাইৰ মামী (মুম্বাই একাডেমী অৱ মুভিং ইমেজ) চলচ্চিত্ৰ মহোৎসৱত বিচাৰক হিচাপে টিস্কা চোপ্ৰাই অংশগ্ৰহণ কৰিছে। তেওঁৰ কোম্পানী দ্য ইষ্টাৰ্ণ ৱেৰ অধীনত লিখা আৰু প্ৰযোজনা কৰা চাটনী নামৰ চুটি ছবিখনে দুটা ফিল্মফেয়াৰ বঁটা (শ্ৰেষ্ঠ অভিনেত্ৰী আৰু শ্ৰেষ্ঠ চুটি ছবি) লাভ কৰে।
প্ৰাথমিক জীৱন আৰু শিক্ষা
১৯৭৩ চনৰ ১ নৱেম্বৰত হিমাচল প্ৰদেশৰ কশৌলীত এটা শিক্ষাবিদৰ পৰিয়ালত টিস্কা চোপ্ৰাৰ জন্ম হৈছিল। তেওঁ আফগানিস্তানৰ কাবুলত ডাঙৰ-দীঘল হৈছিল, কাৰণ তেওঁৰ পিতৃয়ে ইণ্ডিয়া ইণ্টাৰনেশ্যনেল স্কুলৰ অধ্যক্ষ হিচাপে তাতেই নিযুক্তি পাইছিল৷ অৱশ্যে পাছলৈ তেওঁলোক দিল্লীলৈ গুচি আহে।টিস্কাই নয়ডাৰ আপীজয় স্কুলৰ পৰা স্নাতক ডিগ্ৰী লাভ কৰে৷ স্কুলখনত তেওঁৰ পিতৃ অধ্যক্ষ আছিল। পিছলৈ দিল্লী বিশ্ববিদ্যালয়ৰ হিন্দু মহাবিদ্যালয়ত তেওঁ ইংৰাজী সাহিত্য অধ্যয়ন কৰে। সমান্তৰালভাৱে তেওঁ অপেছাদাৰী থিয়েটাৰৰ সৈতেও সক্ৰিয়ভাৱে কাম কৰিবলৈ আৰম্ভ কৰে। কলেজত থাকোঁতে তেওঁ কেইবাখনো প্ৰকাশনৰ বাবে লিখিবলৈ আৰম্ভ কৰে আৰু এটা অপেছাদাৰী নাট্যদল আৰু কলেজৰ উৎসৱৰ বাবে নাটকত অভিনয় কৰিবলৈ আৰম্ভ কৰে। শিক্ষা সমাপ্ত কৰাৰ পিছত তেওঁ মুম্বাইলৈ গুচি যায় আৰু উল্লেখযোগ্য ব্যক্তি ফিৰোজ আব্বাছ খান আৰু নাছিৰুদ্দিন শ্বাহৰ সৈতে অভিনয়ৰ প্ৰশিক্ষণ লয়'I enjoyed working with Aamir' , Rediff.com, 8 June 2007.  তেওঁ ভাৰতীয় বিশিষ্ট লেখক খুছৱন্ত সিঙৰ নাতি-ভতিজী।

তথ্যসূত্ৰ

বাহ্যিক সংযোগ




শ্ৰেণী:সাহিত্যিক
শ্ৰেণী:অভিনয় শিল্পী
শ্ৰেণী:ফিল্মফেয়াৰ বঁটা বিজয়ী
শ্ৰেণী:চলচ্চিত্ৰ প্ৰযোজক
শ্ৰেণী:জীৱিত ব্যক্তি
শ্ৰেণী:হিমাচল প্ৰদেশৰ ব্যক্তি
শ্ৰেণী:ভাৰতীয় নাৰী
শ্ৰেণী:ভাৰতীয় সাহিত্যিক
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:মালায়ালম চলচ্চিত্ৰৰ অভিনেত্ৰী
শ্ৰেণী:মাৰাঠী চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী